钦定古今图书集成/理学汇编/学行典/第197卷 > 缪希亮
## 钦定古今图书集成/理学汇编/学行典/第197卷 > 缪希亮

按《溧阳县志》：“缪希亮，字思忠，御史樗之子。事母李至
孝，不乐仕进。年及艾始领乡荐，依恋膝下，不欲北行，
李强之。嘉靖己丑，既中式，弗廷对而归，遂终养焉。母
卒，称病不复出。与唐荆川交莫逆，王龙溪、钱绪山尤
以阳明先生之学相勖焉。年七十五卒。太史马一龙
私谥为‘贞孝先生’。”